Leon van Nierop, Author at LitNet | Page 2 of 2
Leon van Nierop is in 1953 in Brakpan gebore. Hy het as omroeper-regisseur by die SAUK in 1975 begin en werk ook as TV-draaiboek-redakteur by die SAUK in die middel 80's. Hy onderskei hom as regisseur en skrywer van radio- en TV-reekse soos Wolwedans in die skemer, Ballade vir 'n enkeling en Stralerjakkers. Laasgenoemde het vir 1,367 halfuur-episodes geduur. Dit is ook gedeeltelik as TV-reeks op kykNET uitgesaai. Hy het 25 romans geskryf waaronder Vuurvreter wat binnekort by LAPA Uitgewers verskyn, asook 'n kabaret wat by kunstefeeste opgevoer is. Hy skryf al 35 jaar resensies vir verskeie publikasies soos Huisgenoot, You, Drum, DEKAT, Citizen en Beeld. Hy skryf ook rubrieke, verhale, resensies en artikels onder verskeie skuilname.
Hy was vir byna 4 jaar lank hoof van die Filmskool by die Tshwane Universiteit van Tegnologie en was professor in film daar. Hy het twee boeke oor rolprentwaardering geskryf: Seeing Sense on Film Analysis en Movies Made Easy, albei by Van Schaiks. Hy vervaardiger 4 DVD's waarop sy lesings verfilm is en wat nou by LAPA uitgegee word, gee landwyd klas vir onderwysers in rolprentwaardering en lewer bydraes oor rolprente tot verskeie akademiese voorgeskrewe publikasies.
Hy bied verskeie kursusse in visuele geletterdheid in townships, by skole en by Wits aan. Hy dien op die komitees van verskeie rolprentpryse soos die SAFTAS en dien op die komitee van die Akademie vir Wetenskap en Kuns.
Hy saai op RSG uit en doen ook Monitor se weeklikse rolprentresensies. Hy skryf RSG se eerste en hoogs suksesvolle jeugvervolgverhaal Ratels. Hy was ook TV-vervaardiger van DEKAT TV, het reis insetsels voor die kamera aangebied en die teks en stem vir die program gedoen.
Hy wen die Caxton Toekenning as beste skrywer van die jaar in 2009 en hy wen die tweede prys in die landwye radiodrama-skryfkompetisie by Sanlam vir gevestigde skrywers in 2009 vir sy drama Twyfelberg. Hy skryf reisartikels vir DEKAT reis+kuier en van sy kortverhale word in voorgeskrewe bundels vir skole ingesluit. Hy reis deur die wêreld waar hy reisartikels oor lande soos Alaska, Suid-Amerika, Amerika en Kuba gedoen het. Hy skryf tans aan 'n nuwe roman Verklikker en werk aan 'n akademiese boek saam met M-Net oor Suid-Afrikaanse rolprente.
"Die fees is verby. Tone is nie net in koue water gedruk nie, maar karakters en filmmakers het sommer kaalbas aan die diep kant ingespring."
Leon van Nierop In memoriam 2019-06-30
"Daar is van 28 Junie af 'n reuseleemte in die vermaaklikheidsbedryf." Leon van Nierop onthou Paul Eilers, pas oorlede.
Leon van Nierop, Naomi Meyer 2012-09-05 "Ek voel Wolwedans is tuis in elke medium, want ek het dit spesifiek vir daardie mediums geskryf en die reëls vir daardie mediums probeer gehoorsaam ... Al wat Wolwedans nog moet word, is 'n musical!"